Οι ακόλουθες πληροφορίες κοινοποιούνται στους κάτωθι: AL NASSER, Abdelkarim Hussein Mohamed, AL-YACOUB, Ibrahim Salih Mohammed, BOUYERI, Mohammed, IZZ-AL-DIN, Hasan, MOHAMMED, Khalid Shaikh, SHAHLAI Abdul Reza, SHAKURI Ali Gholam, COMMUNIST PARTY OF THE PHILIPPINES (Κομμουνιστικό κόμμα Φιλιππινών), μεταξύ άλλων, NEW PEOPLES ARMY (NPA) (Νέος Λαϊκός Στρατός - «NPA»), Φιλιππίνες, Στρατιωτικό σκέλος της Χεζμπολάχ, EJÉRCITO DE LIBERACIÓN NACIONAL, POPULAR FRONT FOR THE LIBERATION OF PALESTINE (PFLP) (Λαϊκό Μέτωπο για την Απελευθέρωση της Παλαιστίνης» — «PFLP»), POPULAR FRONT FOR THE LIBERATION OF PALESTINE-GENERAL COMMAND (Λαϊκό μέτωπο για την απελευθέρωση της Παλαιστίνης — Γενική Διοίκηση), «DEVRIMCI HALK KURTULUȘ PARTISI CEPHESI» — «DHKP/C», «SENDERO LUMINOSO» — «SL» («Φωτεινό Μονοπάτι») και «TEYRBAZEN AZADIYA KURDISTAN» — «TAK» — πρόσωπα και ομάδες που περιλαμβάνονται στον κατάλογο προσώπων, ομάδων και οντοτήτων που υπόκεινται στα άρθρα 2, 3 και 4 της κοινής θέσης 2001/931/ΚΕΠΠΑ του Συμβουλίου για την εφαρμογή ειδικών μέτρων για την καταπολέμηση της τρομοκρατίας και του κανονισμού (ΕΚ) αριθ. 2580/2001 του Συμβουλίου για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας (βλέπε παραρτήματα στην απόφαση (ΚΕΠΠΑ) 2020/20 του Συμβουλίου και στον εκτελεστικό κανονισμό (ΕΕ) 2020/19 του Συμβουλίου)

(2020/C 183/01)

Οι ακόλουθες πληροφορίες τίθενται υπόψη των προαναφερθέντων προσώπων και ομάδων που περιλαμβάνονται στην απόφαση (ΚΕΠΠΑ) 2020/20 του Συμβουλίου (1) και τον εκτελεστικό κανονισμό (ΕΕ) 2020/19 του Συμβουλίου (2).

Ο κανονισμός (ΕΚ) αριθ. 2580/2001 του Συμβουλίου (3) ορίζει ότι δεσμεύονται όλα τα κεφάλαια, χρηματικά περιουσιακά στοιχεία και οικονομικοί πόροι που ανήκουν στα ενδιαφερόμενα πρόσωπα και ομάδες και ότι δεν είναι δυνατόν να τους διατεθεί, άμεσα ή έμμεσα, κανένα κεφάλαιο, άλλο χρηματικό περιουσιακό στοιχείο ή οικονομικός πόρος.

Το Συμβούλιο έλαβε νέες πληροφορίες σχετικά με την παρουσία των ανωτέρω προσώπων και ομάδων στον κατάλογο. Αφού εξέτασε τις νέες αυτές πληροφορίες, το Συμβούλιο προτίθεται να τροποποιήσει αναλόγως τα σκεπτικά.

Τα ενδιαφερόμενα πρόσωπα και ομάδες μπορούν να υποβάλουν αίτηση για να τους κοινοποιηθούν τα σχεδιαζόμενα σκεπτικά βάσει των οποίων παραμένουν στον προαναφερόμενο κατάλογο, στην ακόλουθη διεύθυνση:

Council of the European Union (Attn: COMET designations) Rue de la Loi/Wet Straat 175 1048 Brussels/Brussel BELGIUM/BELGIË

Ηλεκτρονική διεύθυνση: sanctions@consilium.europa.eu

Οι αιτήσεις πρέπει να υποβληθούν έως τις10 Ιουνίου 2020.

Τα πρόσωπα και ομάδες μπορούν ανά πάσα στιγμή να υποβάλουν στο Συμβούλιο, στην προαναφερόμενη διεύθυνση, αίτηση συνοδευόμενη από τυχόν αποδεικτικά έγγραφα, προκειμένου να επανεξεταστεί η απόφαση σύμφωνα με την οποία περιελήφθησαν και παραμένουν στον προαναφερόμενο κατάλογο. Η αίτηση αυτή θα εξεταστεί κατά την παραλαβή της. Εφιστάται εν προκειμένω η προσοχή των ενδιαφερομένων προσώπων και ομάδων στο ότι ο κατάλογος επανεξετάζεται τακτικά από το Συμβούλιο, σύμφωνα με τις διατάξεις του άρθρου 1 παράγραφος 6 της κοινής θέσης 2001/931/ΚΕΠΠΑ (4).

Εφιστάται η προσοχή των ενδιαφερομένων προσώπων και ομάδων στη δυνατότητα υποβολής αίτησης στις αρμόδιες αρχές του ή των οικείων κρατών μελών ως έχουν στο παράρτημα του κανονισμού, ώστε να τους επιτραπεί να χρησιμοποιήσουν τα δεσμευμένα κεφάλαια για βασικές ανάγκες ή συγκεκριμένες πληρωμές σύμφωνα με το άρθρο 5 παράγραφος 2 του εν λόγω κανονισμού.

(1) ΕΕ L 8I της 14.1.2020, σ. 5.

(2) ΕΕ L 8I της 14.1.2020, σ. 1.

(3) ΕΕ L 344 της 28.12.2001, σ.. 70.

(4) ΕΕ L 344 της 28.12.2001, σ. 93.